આરએસએસના કાર્યક્રમમાં રાહુલ ગાંધીને આમંત્રણની ચર્ચાઓ વચ્ચે દિલ્હીમાં કોંગ્રેસના વરિષ્ઠ નેતાઓની બેઠક મળી હતી. મીડિયા અહેવાલો અનુસાર વરિષ્ઠ નેતાઓએ કોંગ્રેસ અધ્યક્ષને સંઘના કાર્યક્રમમાં ન જવાનું સૂચન કર્યું છે. જોકે હાલ સંઘે રાહુલને આમંત્રણ મોકલ્યું નથી પરંતુ મીડિયામાં એવા અહેવાલો વહેતા થયા છે કે પોતાના કાર્યક્રમ માટે આરએસએસ રાહુલને આમંત્રણ આપી શકે છે. ઉલ્લેખનીય છે કે આ પહેલા સંઘ મુખ્યાલયમાં પૂર્વ રાષ્ટ્રપતિ પ્રણવ મુખર્જી ગયા હતાં તેને લઇને પાર્ટીને અસહજ સ્થિતિમાંથી પસાર થવું પડ્યું હતું.